# รายงานการประชุมสภาองค์การบริหารส่วนตำบลหนองตะไก้

## สมัยสามัญ สมัยที่ 1/2564

**วันจันทร์ที่ 15 กุมภาพันธ์ พ.ศ. 2564**

**ณ ห้องประชุมองค์การบริหารส่วนตำบลหนองตะไก้**

**รายชื่อผู้มาประชุม** จำนวน 23 คน

|  |  |  |  |  |  |
| --- | --- | --- | --- | --- | --- |
| **ลำดับที่** | **ชื่อ – สกุล** | | **ตำแหน่ง** | **ลายมือชื่อ** | |
| 1 | นายสุชาติ | ตรงกลาง | ประธานสภาฯ | สุชาติ | ตรงกลาง |
| 2 | นายสมพงษ์ | ชัยโคตร | รองประธานสภาฯ | สมพงษ์ | ชัยโคตร |
| 3 | นายสุรพงษ์ | ดื่มพุทรา | สมาชิกสภา อบต. หมู่ที่ 1 | สุรพงษ์ | ดื่มพุทรา |
| 4 | นางสำรวย | เลือดกระโทก | สมาชิกสภา อบต. หมู่ที่ 1 | สำรวย | เลือดกระโทก |
| 5 | นายธงชัย | จำปาโพธิ์ | สมาชิกสภา อบต. หมู่ที่ 2 | ธงชัย | จำปาโพธิ์ |
| 6 | นายชาญชัย | ดอนกระโทก | สมาชิกสภา อบต. หมู่ที่ 2 | ชาญชัย | ดอนกระโทก |
| 7 | นางรวยริน | พิมพ์ปรุ | สมาชิกสภา อบต. หมู่ที่ 3 | รวยริน | พิมพ์ปรุ |
| 8 | นางสาวมรกต | ดอนกระโทก | สมาชิกสภา อบต. หมู่ที่ 3 | มรกต | ดอนกระโทก |
| 9 | นายพงษ์ศิริ | ชิดดีนอก | สมาชิกสภา อบต. หมู่ที่ 4 | พงษ์ศิริ | ชิดดีนอก |
| 10 | นายทศพล | ศิริวงค์ | สมาชิกสภา อบต. หมู่ที่ 5 | ทศพล | ศิริวงค์ |
| 11 | นายรุ้ง | เจือกระโทก | สมาชิกสภา อบต. หมู่ที่ 5 | รุ้ง | เจือกระโทก |
| 12 | นายอาทิตย์ | มากมูล | สมาชิกสภา อบต. หมู่ที่ 6 | อาทิตย์ | มากมูล |
| 13 | นายชนะ | แก้วดอนรี | สมาชิกสภา อบต. หมู่ที่ 6 | ชนะ | แก้วดอนรี |
| 14 | นายสิรภพ | ดอนกระโทก | สมาชิกสภา อบต. หมู่ที่ 7 | สิรภพ | ดอนกระโทก |
| 15 | นายอำนวย | ทูลกลาง | สมาชิกสภา อบต. หมู่ที่ 8 | อำนวย | ทูลกลาง |
| 16 | นางสาวธนพร | คูณกระโทก | สมาชิกสภา อบต. หมู่ที่ 8 | ธนพร | คูณกระโทก |
| 17 | นายพัน | หาญสงคราม | สมาชิกสภา อบต. หมู่ที่ 9 | พัน | หาญสงคราม |
| 18 | นายวัชระ | มูลกระโทก | สมาชิกสภา อบต. หมู่ที่ 9 | วัชระ | มูลกระโทก |
| 19 | นายสุพรรณ | เชื้อนนท์ | สมาชิกสภา อบต. หมู่ที่ 10 | สุพรรณ | เชื้อนนท์ |
| 20 | นางชะม้าย | ศรีเกาะ | สมาชิกสภา อบต. หมู่ที่ 11 | ชะม้าย | ศรีเกาะ |
| 21 | นายอูน | กรวยสวัสดิ์ | สมาชิกสภา อบต. หมู่ที่ 11 | อูน | กรวยสวัสดิ์ |
| 22 | นายมานิตย์ | พิกุลทอง | สมาชิกสภา อบต. หมู่ที่ 12 | มานิตย์ | พิกุลทอง |
| 23 | นายสุเมธ | ทิศกลาง | เลขานุการสภาฯ | สุเมธ | ทิศกลาง |

# ผู้ลาการประชุม จำนวน 1 คน

|  |  |  |  |  |  |
| --- | --- | --- | --- | --- | --- |
| ลำดับที่ | ชื่อ-สกุล | | ตำแหน่ง |  | |
| 1 | นายเอนก | พวงพิมาย | สมาชิกสภา อบต. หมู่ที่ 4 |  | /ผู้เข้าร่วม... |

# ผู้เข้าร่วมประชุม จำนวน 10 คน

|  |  |  |  |  |  |
| --- | --- | --- | --- | --- | --- |
| **ลำดับที่** | **ชื่อ-สกุล** | | **ตำแหน่ง** | **ลายมือชื่อ** | |
| 1 | นายสุรทิน | วัชรประทีป | นายก อบต. หนองตะไก้ | สุรทิน | วัชรประทีป |
| 2 | นายวีระ | แต้มกระโทก | รองนายก อบต. หนองตะไก้ | วีระ | แต้มกระโทก |
| 3 | นายนิติเศรษฐ์ | สงมะเริง | เลขานุการนายกฯ | นิติเศรษฐ์ | สงมะเริง |
| 4 | นางสุจิราภรณ์ | บุญประสิทธิ์ | ผู้อำนวยการกองช่าง | สุจิราภรณ์ | บุญประสิทธิ์ |
| 5 | นางสุกัญญา | ทองเหลือง | ผู้อำนวยการกองคลัง | สุกัญญา | ทองเหลือง |
| 6 | นายพรพิชัย | สิงหาท้าว | ผู้อำนวยการกองการศึกษาฯ | พรพิชัย | สิงหาท้าว |
| 7 | นางสาวอารีย์ | ชัยชนะ | ผู้อำนวยการกองสวัสดิการฯ | อารีย์ | ชัยชนะ |
| 8 | นายกิ่ง | กลิ้งทะเล | ผู้อำนวยการกองสาธารณสุขฯ | กิ่ง | กลิ้งทะเล |
| 9 | นางสาวจารุณีย์ | เดชา | หัวหน้าสำนักปลัด | จารุณีย์ | เดชา |
| 10 | น.ส.ณัฐนันท์ | ยังทะเล | นักวิเคราะห์นโยบายและแผน | ณัฐนันท์ | ยังทะเล |

**เริ่มประชุมเวลา 09.30 น.**

|  |  |
| --- | --- |
| **ระเบียบวาระที่ 1** | **: เรื่องประธานจะแจ้งต่อที่ประชุม** |
| ประธานสภาฯ  (นายสุชาติ ตรงกลาง) | 1.1 ประกาศองค์การบริหารส่วนตำบลหนองตะไก้ เรื่อง เรียกประชุมสภาองค์การบริหารส่วนตำบลหนองตะไก้สมัยสามัญ สมัยที่ 1 ประจำปี พ.ศ. 2564 |
|  | **ประกาศองค์การบริหารส่วนตำบลหนองตะไก้** เรื่อง เรียกประชุมสภาองค์การบริหารส่วนตำบลหนองตะไก้ **สมัยสามัญ สมัยที่ 1 ประจำปี พ.ศ. 2564**  …………………………………………  ตามที่สภาองค์การบริหารส่วนตำบลหนองตะไก้กำหนดให้มีการประชุมสภาองค์การบริหารส่วนตำบลหนองตะไก้ สมัยสามัญ สมัยที่ 1 ประจำปี พ.ศ. 2564 ขึ้นในห้วงระหว่างวันที่ 1-15 กุมภาพันธ์ 2564 ในการประชุมสภาสมัยสามัญ สมัยที่ 1 ประจำปี พ.ศ. 2563 เมื่อวันที่ 14 กุมภาพันธ์ 2563 นั้น  ดังนั้น เพื่อให้การบริหารงานขององค์การบริหารส่วนตำบลหนองตะไก้เป็นไปด้วยความเรียบร้อย อาศัยอำนาจตามมาตรา 54 แห่งพระราชบัญญัติสภาตำบลและองค์การบริหารส่วนตำบล พ.ศ. 2537 และแก้ไขเพิ่มเติมถึง (ฉบับที่ 6) พ.ศ. 2552 ประกอบกับระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ. 2547 และแก้ไขเพิ่มเติมถึง (ฉบับที่ 2) พ.ศ. 2554 ข้อ 22 ประธานสภาองค์การบริหารส่วนตำบลหนองตะไก้ จึงเรียกประชุมสภาสมัยสามัญ สมัยที่ 1 ประจำปี พ.ศ. 2564 ในวันจันทร์ที่ 15 กุมภาพันธ์ 2564 ตั้งแต่เวลา 09.30 น. เป็นต้นไป ณ ห้องประชุมองค์การบริหารส่วนตำบลหนองตะไก้  ประกาศ ณ วันที่ 1 เดือน กุมภาพันธ์ พ.ศ. 2564  สุชาติ ตรงกลาง  (นายสุชาติ ตรงกลาง)  ประธานสภาองค์การบริหารส่วนตำบลหนองตะไก้ |
| **ที่ประชุม** | : **รับทราบ** |
| **ระเบียบวาระที่ 2** | **: รับรองรายงานการประชุมสภาสมัยสามัญ สมัยที่ 4/2563 วันอังคารที่ 15 ธันวาคม 2563 (เอกสารแนบท้าย)** |
| ประธานสภาฯ  (นายสุชาติ ตรงกลาง) | : การรับรองรายงานการประชุมสภาสมัยสามัญ สมัยที่ 4/2563 วันอังคารที่ 15 ธันวาคม 2563 เชิญเลขานุการสภาฯ ดำเนินการ |
| เลขานุการสภาฯ  (นายสุเมธ ทิศกลาง) | : เชิญสมาชิกสภาฯ ตรวจสอบรายงานการประชุมสภาฯ ทีละหน้า |
| สมาชิกสภา อบต.หมู่ที่ 1  (นายสุรพงษ์ ดื่มพุทรา) | : เรียนท่านประธานสภาฯ ครับ ขอแก้ไข หน้า 1 จำนวนสมาชิกสภา อบต.ขาดไป 1 ท่าน คือนายเอนก พวงพิมาย สมาชิกสภา อบต.หมู่ที่ 4 ขอให้เพิ่มด้วยครับ  : ขอแก้ไข หน้า 32 ก่อนบรรทัด 12 ขอให้เพิ่มข้อความที่รองประธานสภาสอบถามมติที่ประชุมด้วยครับ |
| ประธานสภาฯ  (นายสุชาติ ตรงกลาง) | : สมาชิกสภา อบต. ท่านใดเห็นชอบให้แก้ไขข้อความในรายงานการประชุมสภาฯ สมัยสามัญ สมัยที่ 4/2563 วันอังคารที่ 15 ธันวาคม 2563 ตามที่นายสุรพงษ์ ดื่มพุทรา สมาชิกสภา อบต.หมู่ที่ 1 ขอแก้ไข โปรดยกมือครับ |
| **มติที่ประชุม** | : เห็นชอบ 21 เสียง งดออกเสียง 1 เสียง คือ นายสุชาติ ตรงกลาง ประธานสภาฯ ลาประชุม 1 คน คือ นายเอนก พวงพิมาย สมาชิกสภา อบต. หมู่ที่ 4 |
| ประธานสภาฯ  (นายสุชาติ ตรงกลาง) | : จากเอกสารรายงานการประชุมที่ส่งให้ท่านสมาชิกตรวจสอบดูแล้ว มีท่านใดจะแก้ไขเพิ่มเติมข้อความในรายงานการประชุมฯ อีกหรือไม่ ถ้าไม่มีผมจะขอมติรับรองรายงานการประชุมสภาสมัยสามัญ สมัยที่ 4/2563 วันอังคารที่ 15 ธันวาคม 2563 |
|  | : สมาชิกสภา อบต.ท่านใดเห็นชอบให้รับรองรายงานการประชุมสภาฯ สมัยสามัญ สมัยที่ 4/2563 วันอังคารที่ 15 ธันวาคม 2563 ยกมือครับ |
| **มติที่ประชุม** | : เห็นชอบ 21 เสียง งดออกเสียง 1 เสียง คือ นายสุชาติ ตรงกลาง ประธานสภาฯ ลาประชุม 1 คน คือ นายเอนก พวงพิมาย สมาชิกสภา อบต. หมู่ที่ 4 |
| **ระเบียบวาระที่ 3** | **: กระทู้ถาม (ไม่มี)** |
| **ระเบียบวาระที่ 4** | **: เรื่องที่คณะกรรมการที่สภาท้องถิ่นตั้งขึ้นพิจารณาเสร็จแล้ว (ไม่มี)** |
| **ระเบียบวาระที่ 5** | **: เรื่องด่วน** |
|  | **5.1 พิจารณากำหนดสมัยประชุมสามัญ ประจำปี พ.ศ. 2564 และสมัยแรกประจำปี พ.ศ.2564** |
| ประธานสภาฯ  (นายสุชาติ ตรงกลาง) | : พระราชบัญญัติสภาตำบลและองค์การบริหารส่วนตำบล พ.ศ.2537 แก้ไขเพิ่มเติมถึงปัจจุบัน มาตรา 53 ในปีหนึ่งให้มีสมัยประชุมสามัญสองสมัยหรือหลายสมัยแล้วแต่สภาองค์การบริหารส่วนตำบลจะกำหนดแต่ต้องไม่เกินสี่สมัยวันเริ่มสมัยประชุมสามัญประจำปีให้สภาองค์การบริหารส่วนตำบลกำหนดประกอบกับ ระเบียบกระทรวงมหาดไทย ว่าด้วยข้อบังคับการประชุมสภาท้องถิ่น พ.ศ.2547 แก้ไขเพิ่มเติมถึงปัจจุบัน ข้อ 11(3) ขอเชิญท่านสมาชิกสภา อบต. กำหนดสมัยประชุม ครับ |
|  | **5.1.1 กำหนดสมัยประชุมสภาสมัยสามัญ ประจำปี พ.ศ.2564** ขอเชิญสมาชิกสภา อบต.เสนอจำนวนสมัยประชุมสภาสมัยสามัญ ครับ |
| สมาชิกสภา อบต.หมู่ที่ 7  (นายสิรภพ ดอนกระโทก) | เรียนท่านประธานสภาองค์การบริหารส่วนตำบลหนองตะไก้ ผมขอเสนอกำหนดสมัยประชุมสามัญ ประจำปี พ.ศ.2564 จำนวน **สี่สมัย** ครับ  : ผู้รับรอง 2 คน ได้แก่ 1. นายสุรพงษ์ ดื่มพุทรา สมาชิกสภา อบต.หมู่ที่ 1  2. นางชะม้าย ศรีเกาะ สมาชิกสภา อบต.หมู่ที่ 11 |
| ประธานสภาฯ  (นายสุชาติ ตรงกลาง) | : มีสมาชิกสภา อบต.ท่านใด เสนอเป็นอย่างอื่นอีกหรือไม่ ถ้าไม่มีสมาชิกสภา อบต.ท่านใดเสนอเพิ่ม จะถือเป็นมติที่ประชุมในการกำหนดสมัยประชุมสามัญ ประจำปี พ.ศ.2564 โดยกำหนดไว้ **สี่สมัย** |
|  | **5.1.2 กำหนดห้วงระยะเวลาสมัยประชุมสภาสมัยสามัญ ประจำปี พ.ศ.2564** ขอเชิญสมาชิกสภา อบต.เสนอกำหนดระยะเวลาในการประชุมสภา สมัยสามัญ ขอเชิญครับ |
| สมาชิกสภา อบต. หมู่ที่ 7  (นายสิรภพ ดอนกระโทก) | : เรียนท่านประธานสภาองค์การบริหารส่วนตำบลหนองตะไก้ ผมขอเสนอกำหนดห้วงระยะเวลาในการประชุมสภา สามัญประจำปี พ.ศ.2564 ขอเสนอดังนี้  สมัยที่ 2 มีกำหนด 15 วัน เริ่มประชุมตั้งแต่วันที่ 3 – 17 พ.ค. 2564  สมัยที่ 3 มีกำหนด 15 วัน เริ่มประชุมตั้งแต่วันที่ 2 – 16 ส.ค. 2564  สมัยที่ 4 มีกำหนด 15 วัน เริ่มประชุมตั้งแต่วันที่ 1 – 15 ธ.ค. 2564  ผู้รับรอง 2 คน ได้แก่ 1. นายรุ้ง เจือกระโทก สมาชิกสภา อบต. หมู่ที่ 5  2. นายอูน กรวยสวัสดิ์ สมาชิกสภา อบต. หมู่ที่ 11 |
| ประธานสภาฯ  (นายสุชาติ ตรงกลาง) | : มีสมาชิกสภา อบต.ท่านใด เสนอเป็นอย่างอื่นอีกหรือไม่ ถ้าไม่มีสมาชิกสภา อบต.ท่านใดเสนอเพิ่ม จะถือเป็นมติที่ประชุมในการกำหนดระยะเวลาในการประชุมสภา สมัยสามัญ ประจำปี พ.ศ.2564 โดยกำหนดระยะเวลาไว้ ดังนี้  สมัยที่ 2 มีกำหนด 15 วัน เริ่มประชุมตั้งแต่วันที่ 3 – 17 พ.ค. 2564  สมัยที่ 3 มีกำหนด 15 วัน เริ่มประชุมตั้งแต่วันที่ 2 – 16 ส.ค. 2564  สมัยที่ 4 มีกำหนด 15 วัน เริ่มประชุมตั้งแต่วันที่ 1 – 15 ธ.ค. 2564 |
|  | **5.1.3 กำหนดสมัยประชุมสภาสามัญสมัยแรก ประจำปี พ.ศ.2565** |
| ประธานสภาฯ  (นายสุชาติ ตรงกลาง) | : ระเบียบกระทรวงมหาดไทย ว่าด้วยข้อบังคับการประชุมสภาท้องถิ่น พ.ศ.2547 แก้ไขเพิ่มเติมถึงปัจจุบัน ข้อ 21 การกำหนดจำนวนสมัยประชุมสามัญประจำปี ระยะเวลาและวันเริ่มต้นประชุมสมัยประชุมสามัญประจำปีแต่ละสมัยแล้วนั้น วันเริ่มสมัยประชุมสามัญประจำปี สมัยแรกของปีถัดไป เชิญท่านสมาชิกสภา อบต. เสนอวันเริ่มสมัยประชุมสามัญประจำปี สมัยแรกของปี พ.ศ.2565 ครับ |
| สมาชิกสภา อบต. หมู่ที่ 6  (นายอาทิตย์ มากมูล) | : เรียนท่านประธานสภาองค์การบริหารส่วนตำบลหนองตะไก้ ผมขอเสนอวันเริ่มสมัยประชุมสามัญประจำปี สมัยแรกของปี พ.ศ.2565 ระหว่างวันที่ 1 – 15 กุมภาพันธ์ 2565 ครับ  ผู้รับรอง 2 คน ได้แก่ 1. นายพงษ์ศิริ ชิดดีนอก สมาชิกสภา อบต.หมู่ที่ 4  2. นายทศพล ศิริวงค์ สมาชิกสภา อบต.หมู่ที่ 5 |
| ประธานสภาฯ  (นายสุชาติ ตรงกลาง) | : มีสมาชิกสภา อบต.ท่านใด เสนอเป็นอย่างอื่นอีกหรือไม่ ถ้าไม่มีสมาชิกสภา อบต.ท่านใดเสนอเพิ่ม จะถือเป็นมติที่ประชุมในการกำหนดสมัยประชุมสามัญประจำปี สมัยแรกของปี พ.ศ.2565 ระหว่างวันที่ 1 – 15 กุมภาพันธ์ 2565 |
|  | **5.2 พิจารณาร่างแผนพัฒนาท้องถิ่น(พ.ศ.2561-2565) เปลี่ยนแปลง ครั้งที่ 5 พ.ศ.2564 ประจำปีงบประมาณ พ.ศ.2564** |
| ประธานสภาฯ  (นายสุชาติ ตรงกลาง) | : ด้วยนายกองค์การบริหารส่วนตำบลหนองตะไก้ ได้เสนอพิจารณาร่างแผนพัฒนาท้องถิ่น (พ.ศ.2561-2565) เปลี่ยนแปลง ครั้งที่ 5 พ.ศ.2564 ประจำปีงบประมาณ พ.ศ.2564 เพื่อให้สภาองค์การบริหารส่วนตำบลหนองตะไก้ พิจารณาให้ความเห็นชอบตามระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ.2548 แก้ไขเพิ่มเติม (ฉบับที่ 3) พ.ศ.๒๕61  : ต่อไป ขอเชิญนายกฯ ชี้แจงรายละเอียดพิจารณาร่างแผนพัฒนาท้องถิ่น (พ.ศ. 2561 - 2565) เปลี่ยนแปลง ครั้งที่ 5 พ.ศ.2564 ประจำปีงบประมาณ พ.ศ.2564 ต่อไปขอเชิญท่านนายกฯ ครับ |
| นายก อบต.  (นายสุรทิน วัชรประทีป) | : เรียน ท่านประธานสภาฯ และสมาชิกสภาองค์การบริหารส่วนตำบลหนองตะไก้  ตามระเบียบกระทรวงมหาดไทย ว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ.2548 แก้ไขเพิ่มเติม(ฉบับที่ 3) พ.ศ. ๒๕61 ได้กำหนดให้องค์กรปกครองส่วนท้องถิ่นมีอำนาจและหน้าที่ในการจัดทำแผนพัฒนาท้องถิ่นของตนเอง แผนพัฒนาท้องถิ่นนั้น หมายถึงแผนพัฒนาท้องถิ่นสี่ปีขององค์กรปกครองส่วนท้องถิ่น โดยคณะกรรมการพัฒนาท้องถิ่นจัดประชุมประชาคมท้องถิ่น ส่วนราชการ และรัฐวิสาหกิจที่เกี่ยวข้อง เพื่อแจ้งแนวทางพัฒนาท้องถิ่น รับทราบปัญหา ความต้องการ ประเด็น การพัฒนาและประเด็นที่เกี่ยวข้องตลอดจนความช่วยเหลือทางวิชาการ และแนวทางปฏิบัติที่เหมาะสมกับสภาพพื้นที่เพื่อนำมากำหนดแนวทางการจัดทำแผนพัฒนาท้องถิ่น โดยให้นำข้อมูลพื้นฐานในการพัฒนาจากหน่วยงานต่างๆ และข้อมูลในแผนพัฒนาหมู่บ้านหรือแผนชุมชนมาพิจารณาประกอบการจัดทำแผนพัฒนาท้องถิ่น และเพื่อประโยชน์ของประชาชน องค์กรปกครองส่วนท้องถิ่นอาจเพิ่มเติมหรือเปลี่ยนแปลงแผนพัฒนาท้องถิ่นได้  องค์การบริหารส่วนตำบลหนองตะไก้ มีความจำเป็นที่จะต้องดำเนินการจัดทำแผนพัฒนาท้องถิ่น (พ.ศ.๒๕๖๑ – ๒๕๖5) เปลี่ยนแปลง ครั้งที่ 5 พ.ศ.2564 ประจำปีงบประมาณ พ.ศ.2564 เพื่อให้มีความเหมาะสม สอดคล้องกับปัญหาและความต้องการของประชาชน และเพื่อให้สามารถแก้ปัญหา ความจำเป็นเร่งด่วน ทันต่อสถานการณ์ในปัจจุบันอีกทั้งใช้เป็นกรอบในการพิจารณาจัดสรรงบประมาณต่อไป ตามรายละเอียดโครงการ ดังนี้  **ยุทธศาสตร์การพัฒนาด้านสังคม แผนงานสร้างความเข้มแข็งของชุมชน**  **โครงการเดิม**  1.โครงการส่งเสริมการดำเนินงานสภาเด็กและเยาวชนตำบลหนองตะไก้ วัตถุประสงค์ เพื่อส่งเสริมให้เด็กและเยาวชนให้เวลาว่างให้เกิดประโยชน์และทำกิจกรรมเพื่อสังคม งบประมาณ50,000.-บาท (ห้าหมื่นบาทถ้วน)กองสวัสดิการสังคม  **โครงการที่เปลี่ยนแปลง**  1.**โครงการขับเคลื่อนการดำเนินงานสภาเด็กและเยาวชนระดับตำบลหนองตะไก้** วัตถุประสงค์ เพื่อส่งเสริมให้เด็กและเยาวชนให้เวลาว่างให้เกิดประโยชน์และทำกิจกรรมเพื่อสังคม งบประมาณ50,000.-บาท (ห้าหมื่นบาทถ้วน) กองสวัสดิการสังคม  **ยุทธศาสตร์การพัฒนาด้านโครงสร้างพื้นฐาน แผนงานเคหะและชุมชน**  **โครงการเดิม**  1. โครงการก่อสร้างถนนหินคลุกจากศาลปู่ตา - ป่ามะค่า หมู่ที่ 5 บ้านยอกขาม ปริมาณงาน ก่อสร้างถนนหินคลุกขนาดกว้าง 6 เมตร ยาว 1,500 เมตร (ตามแบบที่อบต.หนองตะไก้กำหนด) ปีงบประมาณ พ.ศ.2564 งบประมาณ 720,000บาท กองช่าง  **โครงการที่เปลี่ยนแปลง**  1. **ปรับปรุงถนนลงหินคลุกสาย ศาลปู่ตา - สามแยกไร่นายเหรียญ เพ็ชรอ่อน หมู่ที่ 5 บ้านยอกขาม** ปริมาณงาน **ขนาดผิวจราจรกว้าง 5.00 เมตร ระยะทางรวม 1,200 เมตร หนาเฉลี่ย 0.10 เมตร คิดเป็นปริมาตรหินคลุกทั้งหมด 600 ลบ.ม.หรือพื้นที่ดำเนินการไม่น้อยกว่า 6,000 ตร.ม. พร้อมเกรดเกลี่ยบดทับแน่นให้เรียบร้อย และฝังท่อระบายน้ำ คสล.มอก. ชั้น 3 ขนาดเส้นผ่าศูนย์กลาง 0.80X1.00 เมตร จำนวน 8 ท่อน พร้อมยาแนวรอยต่อให้เรียบร้อย ติดตั้งป้ายโครงการ จำนวน 1 ป้าย ตามแบบ อบต.หนองตะไก้ กำหนด** ปีงบประมาณ พ.ศ.2564 งบประมาณ **470,000**บาท กองช่าง  **โครงการเดิม**  2. โครงการซ่อมสร้างถนนหินคลุกจากนา นางสวอง กรุงละ - นานางน้ำค้าง เชื้อนนท์ หมู่ที่ 10 บ้านพูนทรัพย์ ปริมาณงาน ซ่อมสร้างถนนหินคลุก ขนาดกว้าง 5 เมตร ยาว 850 เมตร หนาเฉลี่ย 0.10 เมตร (ตามแบบที่ อบต.หนองตะไก้กำหนด)ปีงบประมาณ พ.ศ.2563 งบประมาณ 340,000 บาท กองช่าง  **โครงการที่เปลี่ยนแปลง**  2. **โครงการปรับปรุงถนนลงหินคลุก สายนานางสวอง กรุงละ - นานางน้ำค้าง เชื้อนนท์ หมู่ที่ 10 บ้านพูนทรัพย์** ปริมาณงาน **ขนาดผิวจราจรกว้าง 3.00 เมตร ระยะทางรวม 930 เมตร หนาเฉลี่ย 0.10 เมตร คิดเป็นปริมาตรหินคลุกทั้งหมด 279 ลบ.ม. หรือพื้นที่ดำเนินการไม่น้อยกว่า 2,790 ตร.ม. พร้อมเกรดเกลี่ยบดทับแน่นให้เรียบร้อย ติดตั้งป้ายโครงการ จำนวน 1 ป้าย ตามแบบ อบต.หนองตะไก้กำหนด** ปีงบประมาณ พ.ศ.2564 งบประมาณ **211,000**บาท กองช่าง  **โครงการเดิม**  3. โครงการก่อสร้างถนนหินคลุกช่วงจากไร่ นายเลื่อน สร้างกลาง - ไร่ป่ากล้วยนายอินทร์ หมู่ที่ 1 บ้านหนองตะไก้ ปริมาณงาน ก่อสร้างถนนหินคลุกขนาดกว้าง 3 เมตร ยาว 1,000 เมตร หนา 0.10 เมตร (ตามแบบที่ อบต.หนองตะไก้กำหนด) ปีงบประมาณ พ.ศ.2563 งบประมาณ 240,000 บาท กองช่าง  **โครงการที่เปลี่ยนแปลง**  3. **โครงการปรับปรุงถนนลงหินคลุก สายไร่ นายเลื่อน สร้างกลาง - ไร่นายเย็น สร้างกลาง หมู่ที่ 1 บ้านหนองตะไก้** ปริมาณงาน **ขนาดผิวจราจรกว้าง 4.00 เมตร ระยะทางรวม 460 เมตร หนาเฉลี่ย 0.10 เมตร คิดเป็นปริมาตรหินคลุกทั้งหมด 184 ลบ.ม. หรือพื้นที่ดำเนินการไม่น้อยกว่า 1,840 ตร.ม. พร้อมเกรดเกลี่ยบดทับแน่นให้เรียบร้อย และฝังท่อระบายน้ำ คสล.มอก.ชั้น 3 ขนาดเส้นผ่าศูนย์กลาง 1.20 X 1.00 เมตร จำนวน 11 ท่อน พร้อมยาแนวรอยต่อให้เรียบร้อย ติดตั้งป้ายโครงการ จำนวน 1 ป้าย ตามแบบ อบต.หนองตะไก้กำหนด** **ปีงบประมาณ พ.ศ.2564 งบประมาณ 194,000 บาท** กองช่าง  **โครงการเดิม**  4.โครงการก่อสร้างถนนหินคลุกสายป่าไผ่ ดอนตูม จากถนน คสล.สายนา นางสอง - คลองดินดำ หมู่ที่ 3 บ้านหนองตะไก้ ปริมาณงาน ก่อสร้างถนนหินคลุก ขนาดกว้าง 5 เมตร ระยะทาง 3,000 เมตร หนาเฉลี่ย 0.15 เมตร (ตามแบบที่ อบต. หนองตะไก้กำหนด)ปีงบประมาณ พ.ศ.2563 งบประมาณ 1,980,000บาท กองช่าง  **โครงการที่เปลี่ยนแปลง**  4.**โครงการปรับปรุงถนนลงหินคลุก สายป่าไผ่ดอนตูม - นานายจาก นวมโคกสูง หมู่ที่ 3 บ้านหนองตะไก้** ปริมาณงาน **ขนาดผิวจราจรกว้าง 3.00 เมตร ระยะทางรวม 1,100 เมตร หนาเฉลี่ย 0.10 เมตร คิดเป็นปริมาตรหินคลุกทั้งหมด 330 ลบ.ม. หรือพื้นที่ดำเนินการไม่น้อยกว่า 3,300 ตร.ม. พร้อมเกรดเกลี่ยบดทับแน่นให้เรียบร้อย ติดตั้งป้ายโครงการ จำนวน 1 ป้าย ตามแบบ อบต.หนองตะไก้ กำหนด ปีงบประมาณ พ.ศ.2564 งบประมาณ 249,100 บาท** กองช่าง  **ยุทธศาสตร์ด้านการบริหารจัดการบ้านเมืองที่ดี แผนงานบริหารงานทั่วไป**  **โครงการเดิม**  1.โครงการประเมินผลความพึงพอใจในการปฏิบัติงานขององค์กรปกครองส่วนท้องถิ่น งบประมาณ 30,000 บาท สำนักปลัด  **โครงการที่เปลี่ยนแปลง**  1. **โครงการค่าจ้างที่ปรึกษาเพื่อศึกษา วิจัยประเมินผลความพึงพอใจในการปฏิบัติงานขององค์กรปกครองส่วนท้องถิ่น** งบประมาณ 30,000 บาท สำนักปลัด  **โครงการเดิม**  2.โครงการออกรังวัดที่ดินสาธารณะและออกเอกสารสิทธิ์ งบประมาณ 30,000 บาท กองช่าง  **โครงการที่เปลี่ยนแปลง**  2. โครงการออกรังวัดที่ดินสาธารณะและออกเอกสารสิทธิ์ งบประมาณ 30,000 บาท **สำนักปลัด**  : จึงนำเสนอที่ประชุมสภา อบต. หนองตะไก้ เพื่อพิจารณาอนุมัติ |
| ประธานสภาฯ  (นายสุชาติ ตรงกลาง) | : ตามที่ท่านนายกฯ ได้ชี้แจงรายละเอียดร่างแผนพัฒนาท้องถิ่น (พ.ศ. 2561-2565)เปลี่ยนแปลง ครั้งที่ 5 พ.ศ.2564 ประจำปีงบประมาณ พ.ศ.2564 ต่อที่ประชุมฯ ไปแล้วนั้น มีท่านสมาชิกสภา อบต.ฯ ท่านใดจะสอบถามหรือมีความเห็นเป็นอย่างอื่นหรือไม่ ถ้าไม่มีผมจะขอมติ |
| **มติที่ประชุม** | : เห็นชอบ 21 เสียง งดออกเสียง 1 เสียง คือ นายสุชาติ ตรงกลาง ประธานสภาฯ ลาประชุม 1 คน คือ นายเอนก พวงพิมาย สมาชิกสภา อบต. หมู่ที่ 4 |
| ประธานสภาฯ  (นายสุชาติ ตรงกลาง) | : ผมขออนุญาตมอบหมายให้รองประธานสภาฯ นายสมพงษ์ ชัยโคตร ทำหน้าที่ประธานสภาฯ แทนครับ |
|  | **5.3 พิจารณาจ่ายขาดเงินสะสม ประจำปีงบประมาณ พ.ศ. 2564 ครั้งที่ 2 (เอกสารแนบท้าย)** |
| รองประธานสภาฯ  (นายสมพงษ์ ชัยโคตร) | : ตามที่นายกองค์การบริหารส่วนตำบลหนองตะไก้ ได้เสนอการพิจารณาจ่ายขาดเงินสะสมประจำปีงบประมาณ พ.ศ.2564 ครั้งที่ 2 ซึ่งเสนอญัตติโดยนายก อบต. เสนอการจ่ายขาดเงินสะสม จำนวน 4 รายการ เป็นจำนวนเงินทั้งสิ้น 1,124,100 บาท (หนึ่งล้านหนึ่งแสนสองหมื่นสี่พันหนึ่งร้อยบาทถ้วน) เพื่อแก้ไขปัญหาความเดือดร้อนที่จำเป็นเร่งด่วน สำหรับการพิจารณาของสมาชิกสภา อบต. ขอให้ท่านนายก อบต.ฯ ชี้แจงรายละเอียด ต่อจากนั้นจะเปิดโอกาสให้ท่านสมาชิกสภา อบต. ได้สอบถาม  : ต่อไป ขอเชิญท่านนายก อบต. ได้ชี้แจงรายละเอียดการจ่ายขาดเงินสะสมประจำปีงบประมาณ พ.ศ.2564 ครั้งที่ 2 ต่อสภา อบต. หนองตะไก้ |
| นายก อบต.  (นายสุรทิน วัชรประทีป) | : เรียน ประธานสภาฯ ตามที่องค์การบริหารส่วนตำบลหนองตะไก้ได้ประกาศใช้ข้อบัญญัติงบประมาณรายจ่ายประจำปีงบประมาณ พ.ศ. 2564 เพื่อใช้บริหารงานขององค์การบริหารส่วนตำบลหนองตะไก้รวมงบประมาณตั้งจ่ายเป็นเงินทั้งสิ้น 50,630,000.-บาท โดยองค์การบริหารส่วนตำบลหนองตะไก้ ได้พิจารณาจัดสรรงบประมาณเพื่อพัฒนาท้องถิ่น ในด้านโครงสร้างพื้นฐานต่างๆ ด้านการศึกษา งานสาธารณสุข งานสังคมสงเคราะห์ การสร้างความเข้มแข็งให้ชุมชน งานด้านการศาสนาวัฒนธรรมและนันทนาการ การช่วยเหลือป้องกันและบรรเทาสาธารณภัย รวมตลอดถึงการดำเนินงานนโยบายการบริหารราชการขององค์การบริหารส่วนตำบลหนองตะไก้ ตอบสนองความต้องการของประชาชนในท้องถิ่น และสร้างความกินดีอยู่ดีให้แก่ประชาชนในท้องถิ่น รวมตลอดถึงการดำเนินการต่างๆ ก่อให้เกิดประโยชน์สูงสุดต่อประชาชน แต่เงินงบประมาณตามข้อบัญญัติงบประมาณที่ตั้งจ่ายไว้ ทั้งสิ้น 50,630,000.- บาท นั้น ไม่เพียงพอสำหรับการแก้ไขปัญหาความเดือดร้อนของประชาชน  ในการนี้ เพื่อแก้ไขปัญหาความเดือดร้อนและความจำเป็นเร่งด่วนให้กับประชาชน นายกองค์การบริหารส่วนตำบลหนองตะไก้ จึงขอเสนอรายละเอียดแผนงาน/โครงการ และงบประมาณดำเนินงานจ่ายขาดเงินสะสมขององค์การบริหารส่วนตำบลหนองตะไก้ ประจำปีงบประมาณ พ.ศ.2564 **ครั้งที่ 2 จำนวน 4 โครงการ รวมเป็นเงินงบประมาณ จำนวน 1,124,100.- บาท**  จึงเรียนมาเพื่อสภาองค์การบริหารส่วนตำบลหนองตะไก้ ได้โปรดพิจารณาสามวาระรวด รายละเอียดตามเอกสารแนบท้าย |
| **แบบรายละเอียดประกอบการขออนุมัติใช้จ่ายเงินสะสม**  **องค์การบริหารส่วนตำบลหนองตะไก้ อำเภอหนองบุญมาก จังหวัดนครราชสีมา**  **รายงานยอดเงินสะสมที่นำไปใช้ได้คงเหลือ ณ วันที่ 1 กุมภาพันธ์ 2564** | |
| |  |  |  |  | | --- | --- | --- | --- | | **1) หายอดเงินสะสมจากงบแสดงฐานะการเงิน**  ยอดเงินสะสม ณ วันที่ 30 กันยายน 2563 |  | 39,423,525.02 |  | | (ปรากฏตามงบแสดงฐานะการเงิน) |  |  |  | | **หัก** บัญชีรายได้ค้างรับ | - |  |  | | บัญชีเงินฝาก ก.ส.ท. หรือ กสอ. | - |  |  | | บัญชีลูกหนี้ - ภาษีโรงเรือนและที่ดิน | - |  |  | | - ภาษีบำรุงท้องที่ | - |  |  | | - ภาษีป้าย | - |  |  | | - ภาษีที่ดินและสิ่งปลูกสร้าง | 2,473.19 |  |  | | บัญชีลูกหนี้เงินยืมเงินสะสม-สถานธนานุบาล | - |  |  | | บัญชีลูกหนี้เงินทุนโครงการเศรษฐกิจชุมชน | 716,859.00 |  |  | | บัญชีเงินฝากส่งเสริมอาชีพเกษตรกร | - |  |  | | บัญชีเงินขาดบัญชี (ถ้ามี) | - |  |  | | บัญชีสินทรัพย์หมุนเวียนอื่น | - |  |  | | ยอดผลต่างจากการชำระหนี้ระหว่างทรัพย์สินเกิดจากเงินกู้และเจ้าหนี้ | - |  |  | | **ยอดเงินสะสมที่นำไปบริหารได้** |  | **38,704,192.83** |  | | **2) พิสูจน์ยอดเงินสะสมจากบัญชีเงินสด เงินฝากธนาคารและเงินฝากคลังจังหวัด**  ยอดเงินสด เงินฝากธนาคารและเงินฝากคลังจังหวัด ณ วันที่ 30 กันยายน 2563 |  | 75,848,925.86 |  | | **หัก** บัญชีรายได้ค้างจ่าย | 7,652,956.00 |  |  | | บัญชีรายจ่ายรอจ่าย | - |  |  | | บัญชีเงินรับฝากต่างๆ | 1,979,528.21 |  |  | | บัญชีเงินเกินบัญชี (ถ้ามี) | - |  |  | | เงินทุนสำรองเงินสะสม | 27,512,248.82 | 37,144,733.03 |  | | **ยอดเงินสะสมที่นำไปบริหารได้**  หมายเหตุ ยอดเงินสะสมตาม(1) และ(2) จะต้องมียอดเท่ากัน |  | **38,704,192.83** |  | | **องค์การบริหารส่วนตำบล จะมีเงินสะสมที่จะนำไปบริหารได้ ดังนี้** |  |  |  | | **ยอดเงินสะสมที่นำไปใช้ได้ ณ วันที่ 30 กันยายน 2563 (ยอดตาม (1) หรือ (2)** |  |  | **38,704,192.83** | | **หัก** -เงินยืม/จ่ายขาดเงินสะสม ณ วันที่ 1ตุลาคม 2563 ถึง วันที่ 1 กุมภาพันธ์2564 |  |  | 963,000.00 | | -เงินสะสมที่อนุมัติแล้วแต่ยังไม่ได้ดำเนินการ (ตั้งแต่วันที่ 1 ตุลาคม 2562 จนถึงวันที่รายงาน รวมเงินสะสมที่ได้รับอนุมัติให้จ่ายขาดแล้ว ทั้งโครงการที่ยังไม่ได้ดำเนินการและโครงการที่อยู่ระหว่างดำเนินการและมีความประสงค์ที่จะใช้จ่ายเงินตามโครงการข้างต้นต่อไป) |  |  | 1,748,300.00 | |  |  |  | | - สำรองเป็นค่าใช้จ่ายด้านบุคลากร 6 เดือน |  |  | 7,115,160.00 | | - สำรองรายจ่ายประจำที่ต้องจ่ายให้ประชาชน เช่นเบี้ยยังชีพ จำนวน 3 เดือน |  |  | 3,349,500.00 | | **เงินสะสมหลังหักรายการข้างต้น** |  |  | **25,528,232.83** | | **หัก** -สำรองจ่ายกรณีสาธารณภัย (10%ของเงินสะสมหลังหักรายการข้างต้น) |  |  | 2,552,823.28 | | **คงเหลือเงินสะสมที่นำไปบริหารได้ ณ วันที่ 1 กุมภาพันธ์ 2564** |  |  | 22,975,409.55 | | |
| **หมายเหตุ** เงินทุนสำรองเงินสะสม ณ วันที่ 1 กุมภาพันธ์ 2564 27,512,248.82  **หัก** จ่ายเงินทุนสำรองเงินสะสม -  เงินทุนสำรองเงินสะสมที่อนุมัติแล้วแต่ยังไม่ได้ดำเนินการ -  **คงเหลือเงินทุนสำรองเงินสะสม 27,512,248.82** | |
|  | : จึงเรียนมาเพื่อสภาองค์การบริหารส่วนตำบลหนองตะไก้ได้โปรดพิจารณาสามวาระรวด |
| รองประธานสภาฯ  (นายสมพงษ์ ชัยโคตร) | : ตามที่ท่านนายก อบต.ได้ชี้แจงรายละเอียดไปแล้วนั้น มีสมาชิกสภา อบต. ท่านใดมีข้อคิดเห็นหรือข้อเสนอแนะหรือไม่ถ้าไม่มีผมจะขอมติทีละโครงการครับ |
|  | **5.3.1 โครงการปรับปรุงถนนลงหินคลุก สาย ศาลปู่ตา – สามแยกไร่ นายเหรียญ เพ็ชรอ่อน หมู่ที่ 5 บ้านยอกขาม งบประมาณ 470,000 บาท** |
| รองประธานสภาฯ  (นายสมพงษ์ ชัยโคตร) | : สมาชิกสภา อบต. ท่านใดอนุมัติให้จ่ายขาดเงินสะสมดำเนินการ**โครงการปรับปรุงถนน ลงหินคลุก สาย ศาลปู่ตา – สามแยกไร่ นายเหรียญ เพ็ชรอ่อน หมู่ที่ 5 บ้านยอกขาม**  **ปริมาณงาน**  ขนาดผิวจราจร กว้าง 5.00 เมตร ระยะทางรวม 1,200 เมตร หนาเฉลี่ย 0.10 เมตร คิดเป็นปริมาตรหินคลุกทั้งหมด 600 ลบ.ม. หรือพื้นที่ดำเนินการไม่น้อยกว่า 6,000 ตร.ม. พร้อมเกรดเกลี่ยบดทับแน่นให้เรียบร้อย และฝังท่อระบายน้ำ คสล. มอก. ชั้น 3 ขนาดเส้นผ่าศูนย์กลาง 0.80X1.00 เมตร จำนวน 8 ท่อน พร้อมยาแนวรอยต่อให้เรียบร้อย ติดตั้งป้ายโครงการ จำนวน 1 ป้าย ตามแบบ อบต.หนองตะไก้ กำหนด  **งบประมาณ 470,000 บาท (แผนพัฒนาท้องถิ่น (พ.ศ.2561-2565) เปลี่ยนแปลง ครั้งที่ 5 พ.ศ.2564 ประจำปีงบประมาณ พ.ศ.2564)** |
| **มติที่ประชุม** | : เห็นชอบ 21 เสียง งดออกเสียง 1 เสียง คือ นายสมพงษ์ ชัยโคตร รองประธานสภาฯลาประชุม 1 คน คือ นายเอนก พวงพิมาย สมาชิกสภา อบต. หมู่ที่ 4 |
|  | **5.3.2 โครงการปรับปรุงถนน ลงหินคลุก สาย นา นางสวอง กรุงละ - นา นางน้ำค้าง เชื้อนนท์ หมู่ที่ 10 บ้าน พูนทรัพย์ งบประมาณ 211,000 บาท** |
| รองประธานสภาฯ  (นายสมพงษ์ ชัยโคตร) | : สมาชิกสภา อบต.สภา ท่านใดอนุมัติให้จ่ายขาดเงินสะสมดำเนินการ**โครงการปรับปรุงถนน ลงหินคลุก สาย นา นางสวอง กรุงละ - นา นางน้ำค้าง เชื้อนนท์ หมู่ที่ 10 บ้าน พูนทรัพย์**  **ปริมาณงาน**  ขนาดผิวจราจร กว้าง 3.00 เมตร ระยะทางรวม 930 เมตร หนาเฉลี่ย 0.10 เมตร คิดเป็น ปริมาตรหินคลุกทั้งหมด 279 ลบ.ม. หรือพื้นที่ดำเนินการไม่น้อยกว่า 2,790 ตร.ม. พร้อมเกรดเกลี่ยบดทับแน่นให้เรียบร้อย ติดตั้งป้ายโครงการ จำนวน 1 ป้าย ตามแบบ อบต.หนองตะไก้ กำหนด  **งบประมาณ 211,000 บาท (แผนพัฒนาท้องถิ่น (พ.ศ.2561-2565) เปลี่ยนแปลง ครั้งที่ 5 พ.ศ.2564 ประจำปีงบประมาณ พ.ศ.2564)** |
| **มติที่ประชุม** | : เห็นชอบ 21 เสียง งดออกเสียง 1 เสียง คือ นายสมพงษ์ ชัยโคตร รองประธานสภาฯลาประชุม 1 คน คือ นายเอนก พวงพิมาย สมาชิกสภา อบต. หมู่ที่ 4 |
|  |  |
| รองประธานสภาฯ  (นายสมพงษ์ ชัยโคตร) | **5.3.3 โครงการปรับปรุงถนน ลงหินคลุก สาย ไร่ นายเลื่อน สร้างกลาง – ไร่ นายเย็น สร้างกลาง หมู่ที่ 1 บ้านหนองตะไก้ งบประมาณ 194,000 บาท**  : สมาชิกสภา อบต. ท่านใดอนุมัติให้จ่ายขาดเงินสะสมดำเนินการ**โครงการปรับปรุงถนน ลงหินคลุก สาย ไร่ นายเลื่อน สร้างกลาง – ไร่ นายเย็น สร้างกลาง หมู่ที่ 1 บ้านหนองตะไก้** |
|  | **ปริมาณงาน**  ขนาดผิวจราจร กว้าง 4.00 เมตร ระยะทางรวม 460 เมตร หนาเฉลี่ย 0.10 เมตร คิดเป็นปริมาตรหินคลุกทั้งหมด 184 ลบ.ม. หรือพื้นที่ดำเนินการไม่น้อยกว่า 1,840 ตร.ม. พร้อมเกรดเกลี่ยบดทับแน่นให้เรียบร้อยและฝังท่อระบายน้ำ คสล. มอก. ชั้น 3 ขนาดเส้นผ่าศูนย์กลาง 1.20X1.00 เมตร จำนวน 11 ท่อน พร้อมยาแนวรอยต่อให้เรียบร้อย ติดตั้งป้ายโครงการ จำนวน 1 ป้าย ตามแบบ อบต.หนองตะไก้ กำหนด  **งบประมาณ 194,000 บาท (แผนพัฒนาท้องถิ่น (พ.ศ.2561-2565) เปลี่ยนแปลง ครั้งที่ 5 พ.ศ.2564 ประจำปีงบประมาณ พ.ศ.2564)** |
|  | **5.3.4 โครงการปรับปรุงถนน ลงหินคลุก สาย ป่าไผ่ดอนตูม – นา นายจาก นวมโคกสูง หมู่ที่ 3 บ้านหนองตะไก้ งบประมาณ 249,100 บาท** |
| รองประธานสภาฯ  (นายสมพงษ์ ชัยโคตร) | : สมาชิกสภา อบต.สภา ท่านใดอนุมัติให้จ่ายขาดเงินสะสมดำเนินการ**โครงการปรับปรุงถนน ลงหินคลุก สาย ป่าไผ่ดอนตูม – นา นายจาก นวมโคกสูง หมู่ที่ 3 บ้านหนองตะไก้**  **ปริมาณงาน**  ขนาดผิวจราจร กว้าง 3.00 เมตร ระยะทางรวม 1,100 เมตร หนาเฉลี่ย 0.10 เมตร คิดเป็นปริมาตรหินคลุกทั้งหมด 330 ลบ.ม. หรือพื้นที่ดำเนินการไม่น้อยกว่า 3,300 ตร.ม. พร้อมเกรดเกลี่ยบดทับแน่นให้เรียบร้อย ติดตั้งป้ายโครงการ จำนวน 1 ป้าย ตามแบบ อบต.หนองตะไก้ กำหนด  **งบประมาณ 249,100 บาท (แผนพัฒนาท้องถิ่น (พ.ศ.2561-2565) เปลี่ยนแปลง ครั้งที่ 5 พ.ศ.2564 ประจำปีงบประมาณ พ.ศ.2564)** |
| **มติที่ประชุม** | : เห็นชอบ 21 เสียง งดออกเสียง 1 เสียง คือ นายสมพงษ์ ชัยโคตร รองประธานสภาฯลาประชุม 1 คน คือ นายเอนก พวงพิมาย สมาชิกสภา อบต. หมู่ที่ 4 |

**พักประชุมเวลา 12.10 น รับประทานอาหารเที่ยง**

**เริ่มประชุมต่อเวลา 13.00 น.**

|  |  |
| --- | --- |
|  | **5.4 ขอใช้พื้นที่เขตป่าสงวนแห่งชาติป่าดงอีจานใหญ่** |
| รองประธานสภาฯ  (นายสมพงษ์ ชัยโคตร) | : ตามที่โครงการชลประทานนครราชสีมา ได้เสนอขอความเห็นชอบจากสภาองค์การบริหารส่วนตำบลหนองตะไก้ ในการเข้าใช้พื้นที่เขตป่าสงวนแห่งชาติดงอีจานใหญ่ ต่อไปขอเชิญท่านนายก อบต.ชี้แจงรายละเอียดต่อที่ประชุมครับ |
| นายก อบต.  (นายสุรทิน วัชรประทีป) | : ตามที่ ตามที่โครงการชลประทานนครราชสีมา ได้ทำหนังสือ ที่ กษ. 0317.06/136 ลงวันที่ 29 มกราคม 2564 เรื่อง ขอใช้พื้นที่เขตป่าสงวนแห่งชาติป่าดงอีจานใหญ่ ตามหนังสือที่อ้างถึง หนังสือจังหวัดนครราชสีมา ด่วนที่สุด นม 0014.3/ว9148 ลงวันที่ 24 พฤศจิกายน 2563 เรื่อง การเข้าทำประโยชน์ในพื้นที่ป่าไม้ และขอผ่อนผันมติคณะรัฐมนตรี เมื่อวันที่ 8 กรกฎาคม 2523 ในกรณีที่ปรากฏว่ายังมีส่วนราชการใดเข้าทำประโยชน์ในพื้นที่ป่าไม้ก่อนได้รับอนุญาต ซึ่งได้รับงบประมาณจังหวัดและกลุ่มจังหวัดประจำปีงบประมาณ พ.ศ.2564 ขุดลอกระบบระบายน้ำคลองดินดำ พร้อมอาคารประกอบ ตำบลหนองตะไก้ อำเภอหนองงบุญมาก จังหวัดนครราชสีมา จุดดำเนินการอยู่ในพื้นที่เขตป่าสงวนแห่งชาติป่าดงอีจานใหญ่ นั้น  ดังนั้น องค์การบริหารส่วนตำบลหนองตะไก้ จึงต้องดำเนินการขอความเห็นชอบจากสภาองค์การบริหารส่วนตำบลหนองตะไก้ ในการเข้าใช้พื้นที่เขตป่าสงวนแห่งชาติ ดงอีจานใหญ่ ต่อไป |
|  | : จึงนำเสนอ สภาองค์การบริหารส่วนตำบลหนองตะไก้เพื่อโปรดพิจารณา |
| รองประธานสภาฯ  (นายสมพงษ์ ชัยโคตร) | : ตามที่ท่านนายก อบต. ได้ชี้แจงรายละเอียดเกี่ยวกับเรื่อง ขอใช้พื้นที่เขตป่าสงวนแห่งชาติป่าดงอีจานใหญ่ไปแล้วนั้น มีสมาชิกสภา อบต. ท่านในจะสอบถามอีกหรือไม่ ถ้าไม่มีจะขอมติครับ  : สมาชิกสภา อบต. ท่านใดเห็นชอบเข้าใช้พื้นที่เขตป่าสงวนแห่งชาติป่าดงอีจานใหญ่ โปรดยกมือครับ |
| **มติที่ประชุม** | : เห็นชอบ 21 เสียง งดออกเสียง 1 เสียง คือ นายสมพงษ์ ชัยโคตร รองประธานสภาฯลาประชุม 1 คน คือ นายเอนก พวงพิมาย สมาชิกสภา อบต. หมู่ที่ 4 |
| **ระเบียบวาระที่ 6** | **เรื่องอื่นๆ** |
| รองประธานสภาฯ  (นายสมพงษ์ ชัยโคตร) | : ในระเบียบวาระที่ 6 เรื่องอื่นๆ มีสมาชิกสภา อบต. ท่านใดจะสอบถามเรื่องอื่นๆเพิ่มเติมหรือไม่ ขอเชิญครับ |
| สมาชิกสภา อบต.หมู่ที่ 2  (นายธงชัย จำปาโพธิ์) | : เรียนท่านประธานสภาองค์การบริหารส่วนตำบลหนองตะไก้ ผมขอสอบถามเกี่ยวกับการซ่อมฝาท่อระบายน้ำถนนสายกลางบ้าน ซึ่งขณะนี้ได้มีฝาท่อชำรุดหลายฝาแล้ว ขอฝากท่านผู้บริหารด้วยครับ |
| สมาชิกสภา อบต.หมู่ที่ 11  (นางชะม้าย ศรีเกาะ) | : เรียนท่านประธานสภาองค์การบริหารส่วนตำบลหนองตะไก้ ดิฉันมีเรื่องสอบถามอยู่ 2 เรื่องคะ เรื่องที่ 1 ขอฝากโครงการก่อสร้างถนนคอนกรีตสายบ้านนายรุณ ถึง บ้านนางดี ดอกไธสง ด้วยคะ  เรื่องที่ 2 บริเวณฝายน้ำล้นที่คลองดินดำประชาชนได้มีการนำท่อออกแล้วได้นำดินมาถมเพื่อขนถ่ายผลผลิตทางการเกษตรขอให้ทาง อบต.ได้ไปซ่อมแซมให้ด้วยคะ |
| สมาชิกสภา อบต.หมู่ที่ 7  (นายสิรภพ ดอนกระโทก) | : เรียนท่านประธานสภาองค์การบริหารส่วนตำบลหนองตะไก้ ผมมีเรื่องจะสอบถามอยู่ 3 เรื่องครับ เรื่องที่ 1 เรื่องการเสียภาษีได้มีประชาชนไดสอบถามมาว่าได้มีหนังสือจากองค์การบริหารส่วนตำบลหนองไม้ไผ่ให้ไปชำระภาษีที่ตำบลหนองไม้ไผ่ แต่ที่ดินได้อยู่ในเขตตำบลหนองตะไก้ ซึ่งทุกปีก็เสียภาษีที่ตำบลหนองตะไก้ ครับ  เรื่องที่ 2 ไม่ทราบว่ายางมะตอยเรายังมีอยู่หรือเปล่าครับ เพราะยังมีถนนในหมู่ที่ 7 ยังชำรุดอยู่หลายจุด ขอฝากท่านผู้บริหารด้วยครับ  เรื่องที่ 3 ขอฝากเรื่องชุด อปพร.ด้วยนะครับ เพราะตัดมาหลายปีแล้วครับ เพราะของบ้างท่านก็ขาดแล้วหรือบางท่านก็ใส่ไม่ได้แล้วเพราะมันคับ ขอฝากท่านผู้บริหารด้วยครับ |
| นายก อบต.  (นายสุรทิน วัชรประทีป) | : เรียน ท่านประธานสภาฯ และสมาชิกสภาองค์การบริหารส่วนตำบลหนองตะไก้ ในส่วนรายละเอียดเกี่ยวกับการเสียภาษี ขออนุญาตให้ นางสุกัญญา ทองเหลือง ผู้อำนวยการกองคลัง เป็นผู้ชี้แจงต่อที่ประชุมสภาฯ เพื่อพิจารณาต่อไป |
| ผู้อำนวยการกองคลัง  (นางสุกัญญา ทองเหลือง) | : เรียนท่านประธานสภาองค์การบริหารส่วนตำบลหนองตะไก้ ขออนุญาตนำเรียนเรื่องเกี่ยวกับการเสียภาษี ดังนี้คะ ตอนนี้เราอย่าเพิ่งไปเสียภาษี เพราะว่าแนวเขตของเรายังไม่ชี้ชัดแน่นอน ต้องมีการประชุมระหว่างตำบลหนองตะไก้กับตำบลหนองไม้ไผ่กันก่อน ซึ่งมีพื้นที่คาบเกี่ยวประมาณ 300 ราย ช่วงนี้เราได้มีการขยายระยะเวลาการเสียภาษีออกไปเนื่องจากสถานการณ์โควิด 19 เดือนมิถุนายนถึงจะเริ่มเสียภาษี ซึ่งได้รับส่วนลดถึง 90% คะ |
| สมาชิกสภา อบต.หมู่ที่ 8  (น.ส.ธนพร คูณกระโทก) | : เรียนท่านประธานสภาองค์การบริหารส่วนตำบลหนองตะไก้ ดิฉันสอบถามเกี่ยวกับโครงการก่อสร้างถนนแอสฟัลคอนกรีตสายสี่แยกตลาดพูนทรัพย์ – หนองสงวน หมู่ที่ 6 บ้านมิตรสัมพันธ์ ไม่ทราบว่าดำเนินการถึงขั้นตอนไหนแล้ว ประชาชนเดือดร้อนมากเลยคะ |
| นายก อบต.  (นายสุรทิน วัชรประทีป) | : เรียน ท่านประธานสภาฯ และสมาชิกสภาองค์การบริหารส่วนตำบลหนองตะไก้ ในส่วนรายละเอียดเกี่ยวกับโครงการก่อสร้างถนนแอสฟัลคอนกรีตสายสี่แยกตลาดพูนทรัพย์ – หนองสงวน หมู่ที่ 6 บ้านมิตรสัมพันธ์ ขออนุญาตให้ นางสุจิราภรณ์ บุญประสิทธิ์ ผู้อำนวยการกองช่าง เป็นผู้ชี้แจงต่อที่ประชุมสภาฯ เพื่อพิจารณาต่อไป |
| ผู้อำนวยการกองช่าง  (นางสุจิราภรณ์ บุญประสิทธิ์) | : เรียนท่านประธานสภาองค์การบริหารส่วนตำบลหนองตะไก้ และผู้เข้าร่วมประชุมทุกท่านขออนุญาตนำเรียนเรื่องเกี่ยวกับโครงการก่อสร้างถนนแอสฟัลคอนกรีตสายสี่แยกตลาดพูนทรัพย์ – หนองสงวน หมู่ที่ 6 บ้านมิตรสัมพันธ์ งบประมาณ 1,026,000 บาท อยู่ระหว่างการทำแบบ ไม่น่าจะเกิน 1-2 อาทิตย์ นี้คะ |
| ผู้อำนวยการกองสาธาฯ  (นายกิ่ง กลิ้งทะเล) | : เรียนท่านประธานสภาองค์การบริหารส่วนตำบลหนองตะไก้ และผู้เข้าร่วมประชุมทุกท่าน ผมมีเรื่องจะชี้แจงอยู่ 2 เรื่องครับ เรื่องที่ 1 ผมขอชี้แจ้งเรื่องการกำจัดขยะมูลฝอย สำหรับเรื่องบันทึกข้อตกลงเกี่ยวกับการกำจัดขยะมูลฝอย ในวันนั้นท่านกำนัน ผู้ใหญ่บ้านได้เชิญไปชี้แจ้งเรื่องเกี่ยวกับการกำจัดขยะ ผมก็เลยถือบันทึกข้อตกลงฉบับนี้ไปให้กำนัน ผู้ใหญ่บ้านลงนามแล้ว และในวันนี้ผมก็ได้นำบันทึกข้อตกลงมาให้ทางสมาชิกสภา อบต.หนองตะไก้ได้ร่วมลงนามในบันทึกข้อตกลงนี้ด้วย ซึ่งในบันทึกข้อตกลงฉบับนี้ก็จะมีเรื่องเกี่ยวกับการคัดแยกขยะจากต้นทาง การลดขยะอันตราย การลดรับลดใช้เกี่ยวกับถุงพลาสติก เพื่อเป็นการการบูรณาการร่วมกันเกี่ยวกับการกำจัดขยะ ภายในตำบล หนองตะไก้  เรื่องที่ 2 เรื่องเกี่ยวกับที่ทิ้งขยะ ผมขอปรึกษาท่านสมาชิกสภาฯ อบต. พร้อมคณะผู้บริหาร ตามที่เราทราบกันดีอยู่ว่าที่ทิ้งขยะของเราเป็นที่สาธารณประโยชน์หมู่ที่ 12 และพื้นที่ก็แคบด้วย และถ้าเราจะไปเพิ่มพื้นที่ทิ้งขยะอีกก็ไม่ได้แล้ว เราได้ทำการขนย้ายไปฝังกลบแล้ว ประมาณ 2 เดือนก็เต็มอีก ทุกวันพุธหรือวันพฤหัสบดี เราก็ได้นำคนงานไปปรับเกรดขยะที่ประชาชนได้นำมาทิ้งเองบริเวณริมถนน ตอนนี้เราได้ทำเตาเผาขยะลดควัน ไร้มลพิษเพื่อเป็นต้นแบบให้ทุกครัวเรือนได้นำไปทำที่บ้านเพื่อลดปริมาณขยะ ถ้าเราจะหาที่ทิ้งใหม่เราก็หาซื้อไม่ได้ และถ้าหาซื้อได้ก็จะมีปัญหากับพื้นที่ใกล้เคียง ตอนนี้เราก็ได้รับความอนุเคราะห์จากท่านพงษ์ศิริ ชิดดีนอก สมาชิกสภา อบต.หมู่ที่ 4 ในการนำขยะไป ฝังกลบในที่ดินของท่าน ก็ขอขอบคุณท่านด้วยครับ |
| รองประธานสภาฯ  (นายสมพงษ์ ชัยโคตร) | : มีท่านใดจะสอบถามเรื่องอื่นๆ เพิ่มเติมหรือไม่ ขอเชิญครับ ถ้าไม่มีผมขอขอบคุณท่านสมาชิกสภา อบต. ท่านนายก อบต. พร้อมทั้งคณะผู้บริหาร หัวหน้าส่วนราชการและผู้เข้าร่วมประชุมทุกท่าน ที่เสียสละเวลาอันมีค่าของท่านเข้าร่วมการประชุมสภา อบต. หนองตะไก้ จนการประชุมสำเร็จลุล่วงไปได้ด้วยดีขอขอบคุณครับ |

**เลิกประชุม เวลา 14.30 น.**

(ลงชื่อ) *สุเมธ ทิศกลาง* ผู้บันทึกรายงานการประชุม

(นายสุเมธ ทิศกลาง)

#### เลขานุการสภาองค์การบริหารส่วนตำบลหนองตะไก้

(ลงชื่อ) *รวยริน พิมพ์ปรุ* ผู้ตรวจรายงานการประชุม

(นางรวยริน พิมพ์ปรุ)

สมาชิกสภาองค์การบริหารส่วนตำบลหนองตะไก้ หมู่ที่ 3

(ลงชื่อ) *พงษ์ศิริ ชิดดีนอก* ผู้ตรวจรายงานการประชุม

(นายพงษ์ศิริ ชิดดีนอก)

สมาชิกสภาองค์การบริหารส่วนตำบลหนองตะไก้ หมู่ที่ 4

(ลงชื่อ) *ชะม้าย ศรีเกาะ* ผู้ตรวจรายงานการประชุม

(นางชะม้าย ศรีเกาะ)

สมาชิกสภาองค์การบริหารส่วนตำบลหนองตะไก้ หมู่ที่ 11

(ลงชื่อ) *สุชาติ ตรงกลาง* ผู้รับรองรายงานการประชุม

(นายสุชาติ ตรงกลาง)

ประธานสภาองค์การบริหารส่วนตำบลหนองตะไก้

**การรับรองรายงานการประชุม**

- สภาองค์การบริหารส่วนตำบลหนองตะไก้ มีมติรับรองรายงานการประชุมสภา **สมัยสามัญ สมัยที่ 3 ประจำปี พ.ศ. 2562 วันที่ 3 ธันวาคม พ.ศ. 2562 เมื่อการประชุมสมัยสามัญ สมัยที่ 1 ประจำปี พ.ศ. 2563 วันที่ 14 กุมภาพันธ์ พ.ศ. 2563**

(ลงชื่อ) *สุชาติ ตรงกลาง*

(นายสุชาติ ตรงกลาง)

ประธานสภาองค์การบริหารส่วนตำบลหนองตะไก้

2